ดีจ้า พอดีว่ากินยาคุม28เม็ดกินได้15เม็ดเเล้วประจำเดือนมากินยังไม่หมดเเผงอันตรายไมค่ะ เพราะอะไรถึงมาไมปกติ เเล้วต้องหยุดกินไมค่ะ เเล้วถ้าประจำเดือนหยุดต้องกินเม็ดต่อไปหรือขึ้นเเผงไมค่ะ กังวนค่ะ
สวัสดีค่ะ หากได้ทานยาทุกวัน ไม่มีวันที่ลืมทานยา การมีเลือดออกในระหว่างที่ทานยาคุมกำเนิด น่าจะเกิดจากผลข้างเคียงของยา ที่ทำให้เกิดเลือดออกกะปริดกะปรอยได้ โดยเฉพาะยาคุมกำเนิดชนิดที่มีฮอร์โมนต่ำ แต่โดยส่วนใหญ่เมื่อทานต่อเนื่องไปซัก 1-2 เดือน อาการเลือดออกะปริดกะปรอยจะค่อยๆ ลดน้อยลงจนหายไปดังนั้น หากเลือดที่ออกมีปริมาณไม่มาก และไม่มีอาการปวดท้องน้อยรุนแรง แนะนำให้ทานยาคุมกำเนิดต่อจนครบ 28 เม็ดซึ่งหากในช่วงการทานเม็ดที่ 23-26 ได้มีประจำเดือนมา ก็ถือว่าเป็นปกติดี และให้เริ่มทานแผงใหม่ต่อเมื่อทานยาครบ 28 เม็ดค่ะแต่หากเลือดที่ออกมีปริมาณมาก หรือมีปวดท้องน้อยรุนแรง อาจเกิดจากมีความผิดปกติก่อนที่จะเริ่มทานยาคุมกำเนิด เช่น เกิดการตั้งครรภ์มาก่อนแล้ว และเกิดภาวะแท้งขึ้น หรือมีความผิดปกติของมดลูกต่างๆ เช่น มีเยื่อบุโพรงมดลูกหนาตัวผิดปกติ มะเร็งปากมดลูก เป็นต้น ซึ่งหากเป็นเช่นนี้ ควรหยุดทานยาคุมกำเนิดไปก่อนและไปพบแพทย์เพื่อตรวจค่ะ